fr ms id en id hu ms en id en id id id id en id id id en ms en id id id id id ms id id ms id id en id en id id id id id id id id en nl en id id id id id id id id id ms id id id id id en id en id id id id id id id en fr fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Archive for the ‘Winter’ Category
Alangkah Indah Kalau Ada Anak
Bila saya kata saya singgah membeli barang dapur, bunyinya seperti saya hendak memasak, kan. Sebenarnya saya balik rumah dan kemudian memanaskan lauk dan nasi semalam. Semalam adalah kali pertama saya makan nasi dalam tempoh dua minggu ini. Berat badan semestinya turun (Serius teringat Nadia dan Faiq. Mereka juga seperti saya. Kita sahabat sehati sejiwakah?).
Bila sedang makan, saya menerima mesej daripada emak. Selepas dibalas sekali, emak kemudian menyudahkan mesejnya. Mesejnya pendek tapi dipenghujungnya ada pesanan penting.
“Take care. I miss my girls.”
Ya Allah. Emak rindukan saya dan Kaklong. Sedih kan? Saya pun rindukan emak juga…
Nota 1: Alangkah indah kalau ada anak, kan. Tapi kalau anak-anak berjauhan, mesti rindu di hati emak ayah tu tak terkata. Untuk anak-anak yang duduk jauh dari ibu bapa, jangan lupa hubungi mereka. Jangan malu menjadi yang memulakan menunjukkan kasih sayang. [Untuk impak yang lebih berkesan, sila dengar nasyid di sebelah. Boleh senyum, boleh menangis, boleh rasa nak belajar tak tidur-tidur, boleh rasa nak balik rumah sekarang juga. Hehe]
Nota 2: Saya nak buku. Saya nak buku. Saya nak buku untuk mengisi masa cuti ni! Nampaknya kenalah mengeluarkan duit untuk membeli buku cerita baru. Adoi. Duit lagi. Kepada junior-junior yang ada membaca blog ni, kalau sesiapa yang mempunyai novel Inggeris yang berkaitan dengan sejarah atau seni, silalah maklumkan. KS sangat berminat dan berhajat untuk meminjam. Terima kasih!
Di saat saya menulis entri ini, jam baru menunjukkan pukul 8.04 pagi. Di luar masih Subuh gelap. Sejuk sungguh hari ini. Angin kuat. Salji sudah mula menjadi ais di jalanan. Sudah beberapa hari salji tidak turun dengan lebat. Dan di saat ini, saya bersendirian di bilik. Juga di rumah. Dan saya akan bersendirian selama dua minggu mendatang.
Wanie telah selamat berangkat ke Korea pada hari Selasa lalu. Diba dan Emy pula telah bertolak menuju ke Itali pada hari semalam dan sekejap tadi, Fatt dan Pena baru saja berlepas menuju ke Swiss. Banyak tempat yang akan dikunjungi Diba-Emy dan Fatt-Pena. Saya? Saya masih mempunyai rutin hospital dan cuti musim sejuk saya masih belum bermula. Maka tinggallah saya seorang diri di rumah.
Ok. Entri ini sila baca dengan nada ceria. Seronok sebenarnya tinggal seorang di rumah. Tiada apa yang menyedihkan pun. Saya boleh studi sambil mendengar apa yang saya mahu tanpa perlu memakai earphone. Seronok, kan? Haha. Saya tak payah memasak. Untuk diri sendiri pun saya tak rasa saya akan makan sangat kalau tiada orang. Selagi ada roti, saya tiada masalah untuk hidup. Haha. Lagipun tak seronok makan seorang. Kalau saya masak, nanti saya yang hidang dan saya yang makan. Macam apa saja kan. Jadi, baik tak payah masak.
Saya teringat filem Taken yang kami serumah tonton bersama kira-kira sebulan setengah yang lepas. Sebaik habis menonton, mereka saling menasihati sesama mereka kerana mereka semua juga bakal bercuti ke beberapa buah negara dalam kelompok kecil. Dalam filem itu, ia berkisar tentang sindiket penculikan remaja perempuan yang mengembara dan disalurkan ke sindiket dadah dan pelacuran. Memang menyeramkan jika cuba membayangkan keadaan diri sendiri berada dalam situasi tu.
Tapi sekarang ni, sebaik saja rumah sudah kosong, perkara pertama yang saya terfikir sebaik mengunci pintu dapur tadi ialah, saya yang tidak ke mana-mana inipun boleh berhadapan dengan perkara-perkara yang sama. Duduk seorang, di negara asing juga kan, awal pagi gelap lagi sudah keluar ke hospital seorang diri. Kalau saya hendak diculik atau apa saja, boleh terjadi dalam sekelip mata. Sampai mungkin tiada yang sedar pun. Lagi dahsyat.
Lepas itu, saya boleh diseludup ke Siberia sana. Dihantar menggunakan keretapi gedek-gedek naik di bahagian kargo bersama ayam itik. Entah saya jadi apa di sana. Entah dadah apa yang diberikan kepada saya. Entah aktiviti apa yang terpaksa saya lakukan tanpa sedar. Entah masih sempurna atau tidak aurat saya. Entah kehilangan saya disedari orang atau tidak. Entah saya akan ditemui semula atau tidak.
Ok. Seram. Ini cuma imaginasi otak saya yang sangat mudah membayangkan sesuatu secara berlebihan. Takut, kan? Ok. Jangan takut. Saya tak takut pada manusia. Pintu rumah sentiasa berkunci. Segala pintu. Lampu bilik sebelah juga saya akan buka bila malam. Biar orang rasa seperti ada orang di dalamnya. Lampu bilik saya juga saya pasti akan biarkan terbuka siang malam. Haha. Nampak sangat akan tidur tak tutup lampu. Saya takut satu saja. Janganlah tiba-tiba bekalan eletrik terputus. Saya nak lari ke mana pun saya tak tahu. Seram saya duduk gelap-gelap. Nak tahu sebab apa? Sebab saya dengan mudah akan membayangkan bentuk-bentuk yang saya nampak dalam cahaya samar sebagai sesuatu. Ok. Seram. Haha.
Merepek apalah saya pagi-pagi buta ni. Bangunan hostel ini sunyi saja sekarang. Majoriti yang tinggal hanya pelajar-pelajar tahun 6. Tapi mereka nun jauh di tingkat atas. Saya seorang saja di tingkat 2 ini. Tapi di sekeliling rumah saya ada beberapa buah rumah para jejaka Arab kumis nipis badan sasa. Kalau saya butuh pertolongan, saya kira saya boleh menjerit saja.
“Ya Fahri. Fahri. Ana ihtajuka!” Hah. Mengarut apa dah saya ni. Siap ada Fahri pula. Pakai hentam saja ni. Jangan percaya ayat saya tu. Saya sudah lupa apa perkataan yang betul. Kalau ikut logik akal, maksud ihtajuka tu ialah berhajatkanmu. Hah. Tak pasal-pasal nanti saya hilang sebab kena bawa kahwin lari pula. Lagi naya! Haha.
Tengoklah. Mungkin kalau saya jemu, rajinlah saya menulis. Kalau tidak, memang saya berhibernasi dengan buku-buku sajalah. Dapat bayangkan meja studi saya sekarang bagaimana keadaannya? Penuh dengan alak solek pengantin! Hah. Tipu. Penuh dengan segala nota sebab malam tadi tertidur tanpa kemas meja. Inilah gara-gara melayankan sangat lagu Hindustan lama zaman Bobby tu. Mengantuk!
Nota: Kamu tak rasa tertipukah dengan tajuk entri kali ini? Haha. Satu-kosong!
Posted on January 9th, 2009 by Sarah  |  32 Comments »
Apabila melihat keadaan rakan-rakan serumah yang demam, saya teringat ketika beberapa hari sebelum pulang ke Moscow semula di penghujung Ogos lepas. Saya demam panas ketika itu. Pada hari hendak bertolak balik, emak saya bercuti sehari. Ketika itu hari Rabu. Emak membawa saya ke Pekan Sari Rabu di Durian Tawar. Punyalah semangat emak hari itu, bersungguh-sungguh emak menyuruh saya membeli apa saja yang saya teringin hendak makan.
Yang saya ingat, saya membeli Nasi Lemak daun pisang, Kuih Tepung Gomok, Tepung Pelita, Dodol Kukus dan Kuih Cara Manis. Semua ini antara kuih tradisional yang saya suka. Emak membeli ayam. Kata emak, emak hendak masak Kari Portugis. Emak tahu, saya memang sangat suka lauk istimewa emak ini.
Sebaik tiba dari Pekan Sari Rabu itu, saya terus melepek di depan TV saja. Demam saya makin teruk. Apa yang saya beli di pasar tadi hanya sedikit yang saya jamah. Separuh bungkus Nasi Lemak dan Dodol Kukus. Tepung Gomok hanya saya cubit sikit-sikit, Kuih Cara hanya satu yang saya makan dan Tepung Pelita yang paling saya suka pula tak sedap langsung yang saya beli pagi itu. Tapi sekitar 11.30 pagi, emak sudah siap memasak lauk. Saya pun apa lagi. Terus menjamah nasi. Dalam pada demam itu, bertambah saya makan lauk Kari Portugis yang emak masak.
Selesai makan, saya tertidur. Selepas Zohor baru bangun dan bersiap-siap untuk kali terakhir. Ayah sampai di rumah sekitar pukul 3. Selepas siap memasukkan beg ke dalam kereta, kami pun bertolak menuju ke KLIA. Dalam perjalanan, kami singgah mengambil Kaklong di rumah sewanya. Sampai di KL, jalan sangat sesak. Hujan pula tengah lebat. Sepanjang perjalanan, saya tidur saja. Pada mulanya, saya berhajat untuk berborak panjang dengan Kaklong. Sangat jarang kami dapat meluangkan masa bersama di sepanjang cuti lepas tapi lain pula jadinya. Emak ada membawa bekal nasi berlaukkan Kari Portugis yang dimasaknya. Emak tak mahu saya kempunan agaknya.
Selepas mengambil Adnan di Seri Kembangan, kami terus ke KLIA. Kami sudah terlewat waktu itu. Ayah memecut laju. Kami di belakang pula buka bekal yang emak bawa dan kami adik beradik makan bersama-sama di dalam kereta. Tak perlu berhenti makan di mana-mana dah kerana memang kami kesuntukan waktu. Kami suap menyuap antara satu sama lain. Sambil itu, puji-puji emak kerana resepi emak ini memang tiada tandingannya. Yang lagi lucu, kami siap bawa bekal kicap kerana kami adik beradik wajib makan kari dengan kicap. Huhu.
Selesai makan, saya menelan ubat. Ini ubat demam Adnan sebenarnya. Seminggu sebelum itu dia pulang ke rumah dalam keadaan demam teruk. Saya pun kebas saja ubatnya. Tak payah ke klinik. Sebaik saya selamat boarding dan menelefon ayah menyatakan saya sudah selamat di atas kapal terbang, saya mematikan telefon dan terus tidur. Demam saya kali itu berlanjutan sehingga seminggu selepas sampai di sini.
Hari ini saya isytiharkan sebagai hari melepek di atas katil saja. Sebenarnya saya demam sejak malam tadi. Disebabkan saya ni selalu sangat sakitnya, bekalan ubat memang sudah ada. Saya tak sukalah batuk. Sakitnya rasa tekak. Rasa nak cabut sekejap tekak ni. Dah sihat nanti pasang semula. Hehe.
Yang pasti, setiap kali demam, saya teringin makan Kari Portugis. Wahai perut dan tekak, sila bersabar menunggu esok ya. Walaupun tak dapat yang emak masak, esok saya akan cuba penuhi hajat awak ya.
Posted on January 2nd, 2009 by Sarah  |  41 Comments »
Saya tidak mahu ketinggalan mencoret sesuatu pada tarikh ini. 1 Januari 2009. Saya pernah ceritakan dulu, saya sukakan nombor satu. Bagi saya nombor satu adalah nombor yang istimewa. Termasuklah bulan satu, plat kereta bermula dan diakhiri dengan satu dan kalau boleh, nombor rumah pun saya suka kalau ianya bermula dan diakhiri dengan satu. Kebetulan, rumah saya pun bernombor 1100. Cantikkan nombor rumah saya? Hehe.
Tahun baru saya kali ini sangat tidak mengecewakan. Sebenarnya pagi tadi rumah saya terputus talian internet. Kami tidak menambah nilai akaun kami lagi untuk bulan ini. Sengaja kami semua tidak keluar untuk ke mesin top up di kedai berhampiran kerana tengaharinya kami bercadang untuk keluar. Waktu keluar itu baru cadangnya hendak membuat bayaran. Jadi di sebelah paginya saya menonton Twilight yang digilai ramai tu. Tapi separuh jalan saja. Saya tidak terasa hendak menonton sampai habis lagi waktu itu.
Selesai Zohor, kami ber-Asar pula dan sekitar 2.15 petang, saya megikut junior-junior saya pergi ke satu tempat. Tetapi hanya saya, Fareena, Fatt dan Diba yang pergi kerana Wanie dan Emy demam di rumah. Mily juga turut sama. Sebenarnya ini plan budak lelaki. Semuanya junior. Afi, Asyiq, Anep, Mun dan Paan. Saya sajalah yang terlajak umur di kalangan mereka semua. Haha.
Ke mana kami pergi? Dekat saja. Dua stesyen saja dari tempat kami. Gorky Park namanya tempat itu. Gorky Park ini merupakan antara taman tema tertua di Eropah Timur (sejak 1928). Ada sebuah lagu (saya lupa nama kumpulan itu) yang memahatkan nama Gorky Park di dalam lagunya. Tujuan kami ke sana ialah untuk meluncur ais. Ice skating. Sepanjang musim sejuk, kawasan lapang di taman tema ini diratakan saljinya dan dijadikan lapangan meluncur terbuka untuk orang awam. Sangat luas!
Ada dua orang di antara kami yang baru pertama kali hendak belajar meluncur. Adatlah kalau jatuh-jatuh dan tergolek tiga empat kali. Kalau tak jatuh, tak terasa nikmatnya bermain tu. Di taman itu, lagu-lagu dipasang kuat. Antara lagu yang berkali-kali diulang pasang ialah lagu Believe Me yang dinyanyikan oleh Dima Bilan, antara penyanyi terbaik di Rusia. Lagu ini telah memenangi Eurovision 2008 dan dalam video klip lagu ini ada peluncur ais Rusia, Plushenko, yang turut beraksi.
Hari ni, memang puas saya meluncur. Sudah lama tidak meluncur sebebas dan sepuas ini. Kebetulan, kesemua junior ini jenis yang meriah-meriah orangnya. Kami meluncur bersama orang tempatan dan luar yang turut menghabiskan masa bersama keluarga di sana pada hari ini. Saya paling suka melihat kanak-kanak meluncur. Sudahlah badan bulat-bulat dibalut pakaian tebal. Tapi meluncurnya punyalah laju. Bila terjatuh bergolek-golek, sedikitpun mereka tidak menangis. Kibas-kibas seluar, terus menyusup laju hilang di celah orang ramai yang nyata jauh lagi tinggi daripada mereka.
Tadi saya teruja melihat dua orang lelaki yang boleh menari-nari mengikut lagu-lagu yang dipasang. Antaranya lagu Believe Me dan Daddy Cool. Cayalah! Tapi saya tak reti nak buat aksi hebat-hebat. Setakat memecut biasa tu bolehlah. Lainlan Afi, Asyiq dan Fareena. Mereka bertiga ni sudah sangat cekap. Kami yang perempuan tadi menamatkan sesi kami lebih awal kerana hendak solat Maghrib di dalam bangunan. Sudah tidak tahan hendak bersejuk di luar. Ok. Saya sudahi dengan gambar-gambar saja.
Ada adik Ana Raffali dalam gambar ini, Asyiq Raffali (last, in black)
Keretapi terpanjang hari ini!
Bukti saya selalu dikenakan oleh Fareena budak nakal tu =p
Yang perempuan semuanya sedang kesejukan
Nota 1: Bila sudah sampai rumah, baru saya habiskan menonton Twilight. Saya tak rasa Edward Cullen itu kacak (-_-) Saya lagi suka pada ayahnya yang sangat tenang. Haha.
Nota 2: Dalam perjalanan balik, Afi bertanya: KS, berapa tinggi KS? Saya menjawab sekian-sekian tingginya dan bertanya kenapa. Afi membalas semula: Tadi waktu KS kat tepi saya dan KS menunduk, saya rasa KS macam budak kecik. Haha. Saya terasa awet muda dan comel. =p
Nota 3: Selamat hari lahir buat groupmate saya Fizy! (2 Januari)
Posted on January 2nd, 2009 by Sarah  |  39 Comments »
Gembira, Penat Dan Terkilan
Entri ini ditulis dalam keadaan malas tetapi tangan gian hendak menulis. Jadi semuanya ringkas saja. Dalam pada saya tidak tahu bagaimana hendak menempuhi kebosanan hari semalam, sudahnya semalamlah hari yang paling memenatkan bagi saya. Saya bangun awal pagi kerana cuba hendak membiasakan diri dengan jadual cycle baru yang mana hospital terletak jauh dari rumah. Terpaksa bertolak awal ketika hari masih gelap.
Dalam pukul 11.30 pagi, dua orang junior datang ke rumah mengajak saya ke tasik berhampiran dengan kawasan kami ni. Jadi, saya pun mengikut mereka ke sana. Serius sakit segenap sendi badan bermain-main di atas ais, berlakon menjadi snow angel, meluncur menuruni bukit curam, baring-baring di atas tasik beku itu dan seribu satu jenis aksi yang lain.
Di sebelah petangnya, hanya saya dan Wanie yang berada di rumah. Wanie bertungkus lumus menyediakan makan malam kami serumah (padahal yang lain makan di luar, tinggallah kami makan berdua saja). Selepas makan, saya pula yang bertungkus lumus di dapur. Memasak untuk satu majlis di rumah kami. Majlis apa, tunggu entri bila saya rajin nanti.
Dan awal pagi tadi, Subuh baru saja masuk, hari masih gelap, rembang siang masih belum kelihatan, saya sudah meninggalkan rumah seorang diri menuju ke hospital. Kisah ini berbaur unsur terkilan sebenarnya. Sebab terlalu banyak masa saya terutamanya sejak dua tahun kebelakangan ini dihabiskan seorang diri. Mungkin ada yang kata saya skema. Tapi prinsip saya ialah, meletakkan yang hak pada tempatnya. Jika kita ada tanggung jawab dan peranan yang perlu dijalankan dengan amanah, jadi kita perlu laksanakan dengan sebaiknya. Baik dari segi masa dan hasilnya. Berikan yang terbaik pada tanggung jawab kita itu. Kalau tidak, kita tidak amanah pada diri dan tanggung jawab yang kita pikul itu.
Tapi tiada yang berfikir seperti saya fikir. Jadi, hiduplah saya seorang diri. Dan terpaksalah Wanie menjadi mangsa saya menangis tadi. Ya. Tadi saya menangis terkilan.
Nota 1: Terima kasih Che Nab, Amil, Aainaa, kembarku Yan (hehek), Husna, Kuzie dan Anet. Kamu semua memang best!
Nota 2: Mengantuknya (-_-) Baru pukul 6.18 pm je ni.
Posted on December 30th, 2008 by Sarah  |  37 Comments »
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)